om mobilisering af Den Europæiske Fond for Tilpasning til Globaliseringen for Afskedigede Arbejdstagere på baggrund af en ansøgning fra Grækenland - EGF/2021/008 EL/Attika —Fremstilling af elektrisk udstyr

6.De græske myndigheder indgav ansøgningen i medfør af interventionskriteriet i EGF-forordningens artikel 4, stk. 2, litra b), som forudsætter aktivitetsophør for mindst 200 afskedigede arbejdstagere i løbet af en seksmåneders referenceperiode, i virksomheder, der alle er aktive inden for samme økonomiske sektor, som defineret på NACE rev. 2-hovedgruppeniveau, og som befinder sig i en region eller to sammenhængende regioner på NUTS 2-niveau i en medlemsstat. Der var 206 afskedigede arbejdstagere i NUTS 2-regionen Attika (EL30).

4.De græske myndigheder indgav ansøgning EGF/2021/008 EL/Attika — Fremstilling af elektrisk udstyr den 21. december 2021, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen den samme dag og anmodede de græske myndigheder om yderligere oplysninger den 24. februar 2022. Der blev indsendt yderligere oplysninger inden for 15 arbejdsdage efter anmodningen. Fristen på 50 arbejdsdage efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne for at få økonomisk støtte, udløber den 7. juni 2022.

Dato for kvittering for modtagelse af ansøgningen

3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for tildeling af økonomisk EGF-støtte er opfyldt.

1.De regler, der gælder for økonomisk støtte fra Den Europæiske Fond for Tilpasning til Globaliseringen for Afskedigede Arbejdstagere (EGF), er fastsat i Europa-Parlamentets og Rådets forordning (EU) 2021/691 af 28. april 2021 om Den Europæiske Fond for Tilpasning til Globaliseringen for Afskedigede Arbejdstagere (EGF) og om ophævelse af forordning (EF) nr. 1309/2013 ("EGF-forordningen").

- 186 fra den dato, hvor arbejdsgiveren giver den enkelte arbejdstager meddelelse om afskedigelse eller opsigelse af arbejdstagerens ansættelseskontrakt eller -forhold, og

- 20 fra den dato, hvor ansættelseskontrakten eller -forholdet faktisk opsiges eller udløber.

Støtteberettigede modtagere

9.Det samlede antal støtteberettigede modtagere er på 206.

Beskrivelse af de begivenheder, der førte til afskedigelser og aktivitetsophør

10.Den primære begivenhed, der gav anledning til disse afskedigelser, er lukningen af Pitsos-produktionsanlægget i Attika, samtidig med at mærket og salgs- og serviceafdelingen bevares i Grækenland.

11.En kombination af faktorer, herunder manglende automatisering og avanceret fremstilling, høje produktionsomkostninger for elektriske husholdningsapparater og mangel på elektriske komponenter i hjemmet, resulterede i et tab af konkurrenceevne for Pitsos-anlægget. For at reducere fremstillingsomkostningerne og optimere produktionsanlægget krævede anlægget betydelige kapitalinvesteringer. Disse investeringer blev imidlertid ikke støttet af ledelsen i BSH-Pitsos , og det blev i sidste ende besluttet at flytte produktionen til Tyrkiet, hvor produktionsomkostningerne er lavere.

12.Desuden havde en langvarig socioøkonomisk krise (2008-2016) i Grækenland haft en betydelig indvirkning på forbrugernes udgifter, hvilket igen reducerede den indenlandske efterspørgsel efter nye husholdningsapparater. Mellem 2008 og 2016 faldt udgifterne til husholdningsapparater i Grækenland med 35 % fra ca. 824 mio. EUR i 2008 til ca. 536 mio. EUR i 2016. Selv om udgifterne til husholdningsapparater steg med 9,5 % fra 2017 til 2019, blev de igen påvirket af covid-19-pandemien og faldt med 50 % i 2020 i forhold til 2019.

13.Meddelelsen om at indstille driften af Pitsos-fabriksanlægget blev offentliggjort i september 2017. Der blev dog indgået en midlertidig aftale om at forlænge produktionen indtil begyndelsen af 2021 for at afbøde de negative konsekvenser af lukningen af anlægget. Processen med at afslutte driften og afskedigelsen af arbejdstagere skulle efter planen være afsluttet den 31. marts 2021. Foranstaltningerne tog imidlertid længere tid end planlagt, og derfor fandt de fleste afskedigelser sted mellem april og september 2021.

14.Med hensyn til afskedigelserne i de øvrige fem virksomheder fremfører Grækenland, at industrien for fremstilling af elektrisk udstyr står over for udfordringer, navnlig behovet for digital omstilling og automatisering samt arbejdsstyrkens utilstrækkelige færdigheder, når det drejer sig om at tilpasse sig den hastigt omskiftelige digitale økonomi.

15.Den græske befolknings grundlæggende digitale færdigheder er fortsat underudviklede og ligger under EU-gennemsnittet, hvilket indebærer en høj risiko for teknologisk forsinkelse og digital analfabetisme. Ifølge Europa-Kommissionens indeks over den digitale økonomi og det digitale samfund (DESI) for 2021 ligger Grækenland på en 22. plads ud af 27 EU-medlemsstater for så vidt angår integration af digitale teknologier i erhvervsaktiviteter, og kun 23 % af borgerne har mere end grundlæggende digitale færdigheder i forhold til et EU-gennemsnit på 31 %.

Afskedigelsernes forventede virkning på økonomien på lokalt, regionalt og nationalt plan og på beskæftigelsen

16.Selv om arbejdsløsheden i Grækenland har været gradvist faldende siden 2013, hvor den nåede sit højeste niveau på 27,5 %, var den fortsat en af de højeste i EU med 15,3 % i 2021.

17.Attika-regionen er den største i Grækenland med hensyn til befolkning, med ca. 3,7 mio. indbyggere, hvilket tegner sig for næsten halvdelen (47 %) af det samlede nationale BNP. Attika-regionen har også det højeste antal arbejdsløse med 342 744 personer i december 2021, hvilket svarer til 31 % af de registrerede arbejdsløse i landet. Antallet af arbejdsløse arbejdstagere, der er registreret i Attika, steg med 3,8 % fra 334 658 i december 2019 til 347 427 i december 2021. Næsten en fjerdedel (24,1 %) af befolkningen i Attika risikerer fattigdom og social udstødelse. Afskedigelserne i sektoren for fremstilling af elektrisk udstyr i Attika-regionen vil yderligere forværre arbejdsløshedssituationen og udbredelsen af fattigdom i regionen.

18.De græske myndigheder fremfører, at de afskedigede arbejdstagere vil få problemer med at vende tilbage til arbejdsmarkedet, da de fleste af dem (81 %) har en sekundæruddannelse på første trin eller derunder. De foreslåede foranstaltninger vil øge deres chancer for at finde et job på det åbne arbejdsmarked eller støtte dem, der ønsker at starte deres egen virksomhed.

Anvendelse af EU's kvalitetsramme for foregribelse af forandringer og omstruktureringer

19.De græske myndigheder har i deres ansøgning om EGF-støtte beskrevet, hvordan der er taget hensyn til henstillingerne i EU's kvalitetsramme for foregribelse af forandringer og omstruktureringer. De græske myndigheder bekræftede, at fremgangsmåderne til bedre at foregribe og håndtere omstruktureringsprocesser var blevet fulgt, og foranstaltninger var blevet truffet.

20.Efter meddelelsen om at bringe produktionsafdelingen i Pitsos til ophør i september 2017 afholdt virksomhedens ledelses- og arbejdstagerrepræsentanter omfattende høringer for at undersøge alle muligheder, inden man overvejede afskedigelser. For at afbøde virkningerne af anlæggets lukning, navnlig for de ansatte, blev det aftalt at forlænge produktionen indtil den 31. december 2020. Samtidig blev processen med indstilling af driften og afskedigelse af personale planlagt til den 31. marts 2021.

21.Forhandlingsparterne er også blevet enige om at oprette en frivillig fratrædelsesordning, som omfatter en kompensationspakke, pensionsbidrag og yderligere økonomiske fordele, som f.eks. gavekuponer til husholdningsapparater fra virksomheden. Det omfattede også et begrænset uddannelsesprogram med rådgivningsmøder, erhvervsvejledning og hjælp til udarbejdelse af et curriculum vitae (CV).

Komplementaritet med de foranstaltninger, der finansieres af nationale midler eller EU-midler